Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 20.6.2019

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 5. zasadnutie obecného zastupiteľstva Obce Klenov,
ktoré sa uskutoční dňa 25.6.2019 o 18,00 hodine v priestoroch Obecného úradu Klenov s týmto programom:
1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení    
5)	Prerokovanie údržby miestnej komunikácie
6)	Národná púť pri príležitosti 100.výročia bojov o Slovensko v roku 1919
7)	Prerokovanie prípravy obecnej akcie „Hurá prázdniny“
8)	Rôzne 
9)	Uznesenie
10)	 Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

 Zápisnica 
z piateho zasadnutia obecného zastupiteľstva v Klenove,
konaného dňa 25.06.2019.
–––––––––––––––––––––––––––––––––––––––––––––––––––––––––- 

Piate zasadnutie obecného zastupiteľstva v Klenove otvorila a viedla starostka obce.   Privítala všetkých prítomných (prítomní podľa prezenčnej listiny).  
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú  prítomní všetci poslanci obecného zastupiteľstva, na základe čoho vyhlásila zasadnutie obecného zastupiteľstva za uznášania schopné.       	  	 
K bodu 2 - určenie zapisovateľa, overovateľov zápisnice, voľba návrhovej komisie
Overovateľ zápisnice:  Petrašovičová Ľudmila
Návrhová komisia:     Mgr. Pekár Jozef, Mgr. Mikulová Mariana, Tomaščinová Anna,  
Zapisovateľ:           Fiľakovský Martin
Uznesenie:
Obecné zastupiteľstvo volí návrhovú komisiu v zložení Mgr. Pekár Jozef, Mgr. Mikulová Mariana a Tomaščinová Anna 
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:  -                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 
Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.   
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:  -                                      

K bodu 4 – informácia o plnení uznesení
Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.  
Uznesenie: 
Obecné zastupiteľstvo zobralo na vedomie ústnu správu o plnení uznesení z ostatného zasadnutia Obecného zastupiteľstva.
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:  -                                      

K bodu 5 – prerokovanie údržby miestnej komunikácie 
	    Starostka obce predložila poslancom ponuku firmy RCM trade s.r.o., ktorá sa zaoberá  rekonštrukciou miestnych komunikácií. Povedala, že ich požiadala o vypracovanie cenovej ponuky na rekonštrukciu miestnej komunikácie pri obecnom úrade v dĺžke cca 350 bm. Cenová ponuka bola vo výške 34.079,36€.
Poslanci po dlhej rozprave skonštatovali, že cenová ponuka je vysoká a nakoľko toho času prebieha rekonštrukcia obecného úradu, je potrebné dokončiť najskôr obecný úrad a potom zvažovať o rekonštrukcii miestnych komunikácií.
Uznesenie:
Obecné zastupiteľstvo nesúhlasí s rekonštrukciou miestnej komunikácie za obecným úradom podľa cenovej ponuky firmy RCM trade s.r.o. 
Hlasovanie poslancov:                     
za: 5      		proti:	-		Zdržal sa:-   		neprítomní pri hlasovaní:  -                                      

K bodu 6 – Národná púť pri  príležitosti 100. výročia bojov o Slovensko v roku 1919
	 Starostka obce informovala prítomných poslancov o zaslanom maile z ministerstva vnútra SR od pani Jany Kráľovej a to v tomto znení: „V súlade s požiadavkou našich českých partnerov si Vás dovoľujeme informovať o Národnej púti k 100. výročiu bojov na Slovensku v roku 1919. Národná púť sa uskutoční v súlade s Dohodou medzi vládou Slovenskej republiky a vládou Českej republiky o vojnových hroboch a spoločného Memoranda o vzájomnej spolupráci pri realizácii projektu „Légie 100“ a dôstojnom pripomenutí si 100. výročia vzniku a pôsobenia československých légií v rokoch 1914-1920, ktoré bolo podpísané v júni 2009 zástupcami MV SR, MO SR a MO ČR. Cieľom tejto akcie je uctenie si padlých. V prípade, že sa na Vás zástupcovia MO ČR obrátia, prosíme Vás o súčinnosť.“  
Starostka informovala, že telefonovala so zástupcom tejto národnej púte s pánom Ing. Pavlom Filipkom, ktorý povedal, že príde cca 40 účastníkov z ČR veľkým autobusom a nie je potrebné nič prichystávať, lebo  účastníci budú cestovať už od rána 2.7.2019 o 5.00 hodine z Prahy a budú mať zastavenia pri hroboch padlých vojakov v Brne, Fričovciach, Chmiňanoch, vo Víťazi, v Margecanoch a potom v Klenove. Potom pôjdu do Miklušoviec, Žipova a potom do Prešova. Všetko chcú stihnúť v jeden deň. 
Starostka obce požiadala poslancov, aby sa aspoň jeden z nich zúčastnil tohto aktu. Pani Petrašovičová povedala, že sa zúčastní, ale bolo by dobré, aby sa to zdokumentovalo aj v našej kronike. 
Uznesenie:
Obecné zastupiteľstvo berie na vedomie informáciu o národnej púti pri príležitosti 100. výročia bojov o Slovensko v roku 1919.
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:  -       

K bodu 7 – prerokovanie prípravy obecnej akcie „Hurá prázdniny“                              
	V tomto bode poslanci prerokovali samotnú prípravu obecnej akcie „Hurá prázdniny“. Starostka obce povedala, že zabezpečila skákací hrad a cukrovú vatu. Je potrebné urobiť brigádu k vyrovnaniu terénu na detskom ihrisku a odstráneniu kameniva zo stavby, aby sa deti nezranili. Taktiež je potrebné postaviť prístrešok a doniesť pingpongový stôl. 
Poslanci po dlhej rozprave sa dohodli na zorganizovaní brigády dňa 4.7.2019 o 18.00 hod. Taktiež sa dohodli na stretnutí a prichystaní stanovíšť pre deti dňa 5.7.2019 o 14.00 hod.
Uznesenie:
Obecné zastupiteľstvo schvaľuje brigádu dňa 4.7.2019 o 18.00 hod. k príprave obecnej akcie „Hurá prázdniny“.
Hlasovanie poslancov:                     
za: 5           proti:	-		Zdržal sa:  -		neprítomní pri hlasovaní:  -                                      
 
K bodu 8 – Rôzne
	 Starostka obce informovala poslancov o:
-	úplnej uzávierke cesty Ľubovec – Suchá Dolina - Sedlice – Miklušovce – Klenov a to dňa 6.7.2019 v čase od 7.00-14.00 hod. z dôvodu realizácie športového podujatia XXV. Ročníka Rally Prešov. 
-	prebiehajúcej realizácii stavby „Zmena spôsobu vykurovania a zníženie tepelno-technických vlastností budovy OcÚ Klenov“.
	
K bodu 9 – Uznesenie
	Predseda návrhovej komisie Mgr. Jozef Pekár prečítal návrh uznesenia č. 5/2019.
Hlasovanie poslancov:
Za:  5		Proti: - 	Zdržal sa: -			neprítomní pri hlasovaní: -
Starostka skonštatovala, že uznesenie je právoplatné.

K bodu 10 – záver
Starostka poďakovala všetkým za účasť a ukončila piate zasadnutie obecného zastupiteľstva.
Zasadnutie obecného zastupiteľstva bolo ukončené o 20,00 hod. 

Zapísala 26.06.2019
Bogdaňová Kamila
 	
 									Kamila Bogdaňová
									 starostka obce	
Overovateľ zápisnice: 
Petrašovičová Ľudmila

ZÁVERY  Z ROKOVANIA 
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 25.06.2019 prijíma

   U Z N E S E N I E  č. 5/2019

Obecné zastupiteľstvo v Klenove

A . volí
l.  návrhovú komisiu v zložení: 
    Mgr. Pekár Jozef, Mgr. Mikulová Mariana a Tomaščinová Anna

B. berie na vedomie
	1. ústnu správu o plnení uznesení z ostatného zasadnutia Obecného zastupiteľstva
	2. informáciu o národnej púti pri príležitosti 100. výročia bojov o Slovensko v roku 1919.

C. nesúhlasí
	1. s rekonštrukciou miestnej komunikácie za obecným úradom podľa cenovej ponuky 
          firmy RCM trade s.r.o. 

D. Schvaľuje 
	1.  brigádu dňa 4.7.2019 o 18.00 hod. k príprave obecnej akcie „Hurá prázdniny“.

								Kamila Bogdaňová
								  starostka obce		

Klenov, 26.06.2019